CELEX: 62020TN0404
Language: el
Date: 2020-06-27 00:00:00
Title: Υπόθεση T-404/20: Προσφυγή της 27ης Ιουνίου 2020 — Global Translation Solutions κατά Επιτροπής

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/41
            
         
      Προσφυγή της 27ης Ιουνίου 2020 — Global Translation Solutions κατά Επιτροπής
      (Υπόθεση T-404/20)
      (2020/C 297/54)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Global Translation Solutions ltd. (Βαλέτα, Μάλτα) (εκπρόσωπος: C. Mifsud-Bonnici, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τις αποφάσεις της καθής της 17ης Απριλίου 2020 (i) να αναθέσει το Τμήμα 22 EN>MT της δημόσιας σύμβασης TRAD19 στον προσφέροντα που επιλέχθηκε και (ii) να απορρίψει την προσφορά που υπέβαλε η προσφεύγουσα για το Τμήμα 22 της ως άνω σύμβασης, καθώς και όλες τις αποφάσεις που εξέδωσε σχετικά η καθής·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι οι αποφάσεις της καθής της 17ης Απριλίου 2020 (i) να αναθέσει το Τμήμα 2 EN>MT της δημόσιας σύμβασης TRAD19 στον προσφέροντα που επιλέχθηκε και (ii) να απορρίψει την προσφορά που υπέβαλε η προσφεύγουσα για το Τμήμα 22 της ως άνω σύμβασης είναι παράνομες, καθόσον βασίζονται σε σοβαρό και πρόδηλο σφάλμα εκτιμήσεως ως προς τη διαμόρφωση της βαθμολογικής κλίμακας για την αξιολόγηση του τμήματος της εξέτασης που αφορούσε την αναθεώρηση μετάφρασης.
               
            
                  2.
               
               
                  Με τον δεύτερο λόγο ακυρώσεως προβάλλεται ότι οι αποφάσεις της καθής της 17ης Απριλίου 2020 (i) να αναθέσει το Τμήμα 2 EN>MT της δημόσιας σύμβασης TRAD19 στον προσφέροντα που επιλέχθηκε και (ii) να απορρίψει την προσφορά που υπέβαλε η προσφεύγουσα για το Τμήμα 22 της ως άνω σύμβασης είναι παράνομες, καθόσον η διαμόρφωση της βαθμολογικής κλίμακας αντιβαίνει στον νόμο, μεταξύ άλλων στο άρθρο 160, παράγραφος 1, του δημοσιονομικού κανονισμού (1), καθώς και στις γενικές αρχές του ενωσιακού δικαίου, περιλαμβανομένων μεταξύ άλλων της αρχής της ίσης μεταχείρισης και της αρχής της διαφάνειας στο πλαίσιο διαδικασίας για τη σύναψη δημόσιας σύμβασης.
               
            
                  3.
               
               
                  Με τον τρίτο λόγο ακυρώσεως προβάλλεται ότι οι αποφάσεις της καθής της 17ης Απριλίου 2020 (i) να αναθέσει το Τμήμα 2 EN>MT της δημόσιας σύμβασης TRAD19 στον προσφέροντα που επιλέχθηκε και (ii) να απορρίψει την προσφορά που υπέβαλε η προσφεύγουσα για το Τμήμα 22 της ως άνω σύμβασης είναι παράνομες, καθόσον η καθής δεν αιτιολόγησε την απόφασή της να απορρίψει την προσφορά της προσφεύγουσας, όπως απαιτείται από το ενωσιακό δίκαιο και από τη νομολογία του Δικαστηρίου της Ευρωπαϊκής Ένωσης.
               
            
                  4.
               
               
                  Με τον τέταρτο λόγο ακυρώσεως προβάλλεται ότι οι αποφάσεις της καθής της 17ης Απριλίου 2020 (i) να αναθέσει το Τμήμα 2 EN>MT της δημόσιας σύμβασης TRAD19 στον προσφέροντα που επιλέχθηκε και (ii) να απορρίψει την προσφορά που υπέβαλε η προσφεύγουσα για το Τμήμα 22 της ως άνω σύμβασης είναι παράνομες, καθόσον η στάση που τήρησε η καθής στο πλαίσιο της αλληλογραφίας που αντάλλαξε με την προσφεύγουσα μετά τις 17 Απριλίου 2020, ιδίως ως προς τις διευκρινίσεις τις οποίες παρέσχε σχετικά με την τυπική βαθμολογική κλίμακα και τα «προκαθορισμένα λάθη», ήταν αντίθετη προς τις γενικές αρχές της δέουσας επιμέλειας, της χρηστής διοικήσεως, καθώς και προς τις γενικές αρχές που διέπουν τις διαδικασίες για τη σύναψη δημόσιων συμβάσεων.
               
            
         (1)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ 2018, L 193, σ. 1).